Boek: Raak handig met fossiele, klippe en mineraleElizabeth Wasserman Praktiese geologie: Raak handig met fossiele! en Praktiese geologie: Raak handig met klippe en minerale! is propvol interaktiewe pret en inligting. Kinders kan eksperimente doen en prakties te werk gaan met die boublokke van ons planeet. Meet byvoorbeeld ŉ klip se digtheid of maak ŉ vorm-en-giet-fossiel en grawe dit dan op soos ŉ kundige. Vryantwoordvrae moedig verdere denke en studie aan en die boeke gee lesers ŉ briljante insig tot die wetenskap van geologie. Praktiese geologie: Raak handig met fossiele! en Praktiese geologie: Raak handig met klippe en minerale! deur Elizabeth Wasserman het onlangs by NB-Uitgewers verskyn. Dit is deur Alix Wood geïllustreer en die boeke is geskik vir kinders tussen ses en nege jaar. Wasserman is ŉ patoloog in privaat praktyk en buitengewone professor in die afdeling Geneeskundige Mikrobiologie aan die Universiteit Stellenbosch se Fakulteit Geneeskunde en Gesondheidswetenskappe. Sy is die skrywer van Meerkatrestaurant (wat by Lapa Uitgewers verskyn het), was ŉ bydraer tot Nuwe Kinderverseboek (Tafelberg, 2009), en is die skrywer van die gewilde Speurhond Willem-reeks, wat ook deur Tafelberg uitgegee word. Wasserman woon saam met haar man en tienerdogter in Welgedacht naby Kaapstad. Prys: R145,00* *Prys onderworpe aan verandering Koop die boeke by Graffiti Boeke